અને એ પછી તેજોદ્વેષ ફોકસમાં આવે છે! તમે ગુજરાતીઓ સાહિત્યમાં શું સમજો? પત્રકારત્વ તમારો શોખ નથી. શબ્દોની દુનિયા તમારી નથી. તમારું કામ છે પૈસા કમાવાનું. વ્યંગ્યાત્મક આરોપોની બૌછાર ઝડતી રહે છે. એ વાત કેટલી સાચી છે? અમારા અમદાવાદમાં એક એવી ઘટના બની છે જેવી દુનિયાભરમાં કદાચ, અને હિંદુસ્તાનમાં તો ક્યારેય નહીં બની હોય. 'દિવ્ય ભાસ્કર' નામના એક દૈનિકનો પહેલો અંક પ્રકટ થયા પહેલાં, એક પણ અંક જોયા વિના, ઍડવાન્સમાં લોકોએ પૈસા ભરી દીધા હતા! અને કેટલા ગુજરાતીઓએ ઍડવાન્સમાં ગ્રાહકો તરીકે નામો નોંધાવ્યા હતાં? સાડા ચાર લાખ! આ કોની અસર હતી, લક્ષ્મીની કે સરસ્વતીની?